കരിമ്ബയില് ടെക്നിക്കല് കോളേജ് അനുവദിക്കണംഎ ഐ വൈ എഫ് മേഖല സമ്മേളനം പാലോട് മണികണ്ഠന് ഉദ്ഘാടനം ചെയ്തു പാലക്കാട്:കരിമ്ബ പഞ്ചായത്ത് കേന്ദ്രീകരിച്ചു കോങ്ങാട് മണ്ഡലത്തില് ടെക്നിക്കല് കോളേജ് സ്ഥാപിക്കണമെന്നും, കരിമ്ബ പഞ്ചായത്തിലെ ടൂറിസ്റ്റ് കേന്ദ്രമായ മീന്വല്ലം ഭാഗത്തേക്ക് പോകുന്ന റോഡിലെ ഇടക്കുറുശ്ശി കനാലിന് കുറുകെയുള്ള പാത്തിപ്പാലം പുതുക്കി പണിത് ഗതാഗത യോഗ്യമാക്കണം എന്നും എ ഐ വൈ എഫ് കരിമ്ബ മേഖല സമ്മേളനം പ്രമേയത്തിലൂടെ അവശ്യപ്പെട്ടു.മേഖല സമ്മേളനം പാലോട് മണികണ്ഠന് ഉത്ഘാടനം ചെയ്തു. ബോബി ജേക്കബ്, നന്ദകുമാര്,ചിപ്പി കുര്യന്,എന്നിവര് അടങ്ങിയ പ്രസീഡിയം സമ്മേളന നടപടികള് നിയന്ത്രിച്ചു, സി പി ഐ ജില്ലാ എക്സിക്യൂട്ടീവ് കമ്മിറ്റി അംഗം പി ശിവദാസന്,സി പി ഐ മണ്ഡലം സെക്രട്ടറി പി ചിന്നക്കുട്ടന്, എഐവൈഎഫ് കോങ്ങാട് മണ്ഡലം ജോയിന്റ് സെക്രട്ടറി രഞ്ജിത്,ബ്ലോക്ക് പഞ്ചായത്ത് മെമ്ബര് ഓമന രാമചന്ദ്രന്,സിപിഐ എല്.സി സെക്രട്ടറി രാധാകൃഷ്ണന് എന്നിവര് സമ്മേളനത്തെ അഭിവാദ്യം ചെയ്തു.മേഖല പ്രസിഡന്റ് ആയി നന്ദകുമാറിനെയും സെക്രട്ടറിയായി ബോബി ജേക്കബിനെയും തിരെഞ്ഞെടുത്തു.